Guatemalako barrilete erraldoiak

Guatemalako barrilete erraldoiak Santiago eta Sumpango herrietan azaroaren 1ero ateratzen dituzte kalera koloretako haize parpaila erraldoiak dira. Maia herrien kulturan, bi mundu lotzen dituzte: bizidunena eta hildakoena. 2024an Unescok Ondare Immaterial gisa izendatu zituen. Santu Guztien Egunean, guatemalar eta bisitari asko joaten dira Sacatepéquez departamenduko Santiago Sacatepéquez eta Sumpango herrixketara hilerriak ikustera, hiriburutik 40 bat kilometro hego-mendebaldera. '' «Guatemalako barrilete erraldoiak Unescoren ondare izendatu dituzte», naiz.eus. 

 Haize parpailen egitea 
Horietako batzuk 20 metrotik gorako garaierara iristen direnak, tradizioaren aberastasunaz gain, lantzeko teknika zorrotzagatik eta gordetzen dituzten mezuengatik ere ezagunak dira: ingurumen-mezuak, mezu sozialak, maitasun-mezuak edo bizikidetza-mezuak. Sei hilabete baino gehiago behar izaten dira, diseinu konplexuen bozetoa eskala txikian egiten denetik, harik eta banbuzko egitura osatzen den arte. Hainbat metrotako kordelarekin lotzen dituzte banbuak, paper txinatarreko piezak moztu eta itsatsi egiten diren arte, kolore anitzeko barrilete erraldoiari forma emateko. Dena artisau eran.

 Esanahia 
Tradizioaren arabera, Santu Guztien Egunean barrileteek izpiritu gaiztoak uxatzen dituzte haizearekin talka egitean sortzen duten zaratarekin, eta, horrela, hildakoen arimak beren familiekin partekatzera irits daitezke.

 Erreferentziak 

 Kanpo estekak 
 "Guatemalako barrilete erraldoiak Unescoren ondare izendatu dituzte", naiz.com, 2024/12/07

Kategoria:Sacatepéquez
Kategoria:Guatemalako jaiak
Kategoria:Guatemalako folklorea
Kategoria:Gizateriaren Ondarea Guatemalan
Kategoria:Guatemalako kultura
Kategoria:Gizateriaren Kultura Ondare Immateriala